ConstanceDwyer

## Arvoisa vapaaherratar

Vapaaherratar Constance Dwyer, Dawpoolin kartanonrouva

## Perhetiedot

### Vanhemmat

Sir Henry Thomas Bruce Ismay, Ismayn II baronettiLady Antoinette Ismay os. Scrymgeour-Wedderburn

### Jälkikasvu

Lordi Sebastian DwyerLady Antoinette Dwyer

### Muut

Sir Stanley Ismay, KBE, serkku

**Lady Constance Dwyer** (o.s. **Ismay**) on roolipelihahmo Suomen Habbo hotellissa. Hän teki ensiesiintymisensä 25. marraskuuta 2016.

## Yleisesti

Lady Constance Dwyer on Dawpoolin kartanon omistaja ja vapaaherratar. Hän on naimisissa kenraali George Dwyerin kanssa. Tämän lisäksi hän on vanhempi osakas Dwyer, Ismay and Company -yhtiössä toimien sen johtokunnan puheenjohtajana.

### Arvonimi

Vuodesta 2005 lähtien Constance Dwyerin arvonimi on ollut vapaaherratar, sillä hänen puolisonsa sai tuolloin elinikäisen paronin arvon.

## Elämäkerta

### Varhaiset vaiheet

**Constance Delaplaine Ismay** syntyi 16. tammikuuta 1965 Thurstastonissa, Wirralissa, Merseysidessä. Hänen isänsä sir Henry Ismay oli Ismayn II baronetti, prikaatikenraali ja Dawpoolin kartanon omistaja. Äiti oli skotlantilaista aatelissukua.

Perhe kuului maa-aateliin ja kartanonomistajina he edustivat kreivikunnan ylintä kerrostumaa. Upseerina palvellut isä yleni aina prikaatikenraaliksi asti. Hän oli kotipaikkakunnallaan vaikutusvaltainen hahmo, joka toimi muun muassa Thurstastonin kyläsairaalan suojelijana, Cheshiren jahtiseuran puheenjohtaja, kirkkoneuvoston puheenjohtajana, Wirralin pursiseuran puheenjohtajana sekä London, Midland and Scottish Railway -yhtiön hallituksen puheenjohtaja.

Vuonna 1984 Constance Ismay tapasi luutnanttina palvelleen George Dwyerin Dawpoolin kartanossa pidetyillä jahtiseuran tanssiaisissa. Hieman yli 16 vuoden ikäerosta huolimatta he rakastuivat toisiinsa ja George Dwyer rohkaistui pyytämään tyttären kättä Henry Ismayltä. Ismay kuitenkin oli epäileväinen ja pyysi, että nuoret odottaisivat vuoden ajan. George Dwyer ei ollut täysin ihanteellinen vävyehdokas, sillä hän oli lähtöisin alemmasta keskiluokasta ja varaton, minkä lisäksi ikäero oli suuri ja urakehitys epävarma.

### Avioliitto ja perheen perustaminen

Marraskuussa 1985 Henry Ismay kuoli pitkäaikaisen sairauden uuvuttamana Dawpoolin kartanossa, joskin hän oli kuolinvuoteellaan viimein antanut luvan kihlauksen julkistamiseen. Constance ja George Dwyer vihittiin avioliittoon 13. tammikuuta 1986 Liverpoolin katedraalissa.

Häiden jälkeen Constance ja George asettuivat asumaan Dawpoolin kartanoon, jonka Constance oli perinyt yhdessä sisarensa kanssa. Constance lunasti pian sisarensa osuuden kartanosta, jolloin hänestä tuli sen ainoa omistaja.

Constancen ja Georgen perheeseen syntyivät lapset Sebastian ja Antoinette. Pian Antoinetten syntymän jälkeen Dwyerien avioliitto kylmeni ja 1990-luvun alkupuolella he harkitsivat avieroa, mutta päättivät lopulta siirtyä vain eri huoneisiin.

### Myöhempi elämä

Sittemmin vapaaherratar Dwyer on keskittynyt hoitamaan velvollisuuksiaan ensisijaisesti Dawpoolin kartanonrouvana. Hän vastaa kartanoa koskevista liiketoimista ja kuuluu lisäksi lukuisiin paikallisyhdistyksiin toimien useimmissa joko puheenjohtajana tai johtokunnan jäsenenä kantaakseen kortensa kekoon yhteisten asioiden hoidossa. Vuosina 2016-18 hän toimi muun muassa kansainvälisen aatelisliiton puheenjohtajana.